ગુલાબ સ્વાદે મધુર, કડવું-તૂરું; ગુણમાં હળવું, સ્નિગ્ધ, રૂચિકર, શીતળ, શીત-વીર્ય, મધુર, વિપાકી, ત્રિદોષ શામક, ખાસ પિત્ત-ગરમીનાં રોગ શમાવનાર, ભૂખવર્ધક, પાચનકર્તા, વાયુની સવળી ગતિકર્તા, મૃદુવિરેચક, મેઘાવર્ધક, શરીરનો રંગ સુધારનાર, વાજીકર તથા ત્વચા રોગો, વ્રણ, સોજા, તાવ, મુખપાક, મગજની નબળાઈ, કોઠાનો વાયુ, રક્તવિકાર, નપુંસકતા અને દુર્બળતાનો નાશ કરે છે. ગુલાબ (ગરમીના દોષથી થનાર) હ્રદયરોગમાં લાભપ્રદ છે. ગુલાબની પાંદડીથી બનતો ગુલકંદ અને ગુલાબનો અર્ક, તેલ, અત્તર વિગેરે ઔષધ અને સૌંદર્ય પ્રસાધનોમાં ખાસ વપરાય છે.